Ožoginas
Ožoginas (rus. Ожогино озеро) – didelis, seklus ežeras Rusijoje, Jakutijoje, Abijaus uluse. Telkšo Abijaus žemumoje, pietinėje Polouso kalvagūbrio pašlaitėje, 31 m aukštyje virš jūros lygio. Ilgis 19,3 km, plotis 12 km. Užšąla rugsėjo pabaigoje, atitirpsta birželio pradžioje. Iš ežero išteka Ožogino upė (kairysis Indigirkos intakas). 1996 m. ežero vandens gyvūnijai apsaugoti įrengtas Ožogino rezervatas.